Efter formidabel kørsel af den nordjyske Le Mans konge i nat er Audi nummer 2 i spidsen for 24 timers løbet Le Mans med bare seks timer tilbage.

Tom Kristensen blev afløst af Allan McNish, som har udbygget Audis føring til omkring 2 minutter søndag morgen kl. 9. På andenpladsen er Peogeot nummer 7. Peogeot-raceren var i førstedelen af løbet markant hurtigere end Audi, men det fik Tom Kristensen ændret på i nat, da han kørte Audien i front. Da Tom Kristensen klokken 4.23 dansk tid overtog Audi-sædet, lå bilen ca. et minut efter Peugeot nr. 7, men i løbet af mindre end en time havde Tom Kristensen med formidabel kørsel indhentet og overhalet Jacques Villeneuve i Peugeot'en. Danskeren fortsatte sin imponerende kørsel og udbyggede stødt forspringet til ca. et minut, da holdkammeraten Allan McNish overtog rettet.